ང་གསོལ་
བ་གདབ་པར་བྱའོ། །འཇིག་རྟེན་ལས་འདས་པའི་གཏོར་མའོ། །དེ་ནས་འཇིག་རྟེན་
པའི་གཏོར་མ་ནི། གཏོར་མ་གཅིག་ལས་མེད་ཅིང་མ་བཤམས་ན་དེ་ཉིད་ཀྱི་ལྷག་
མས་ཆོག་པར་བྱ། སྣོད་གཉིས་བཤམས་ན་ཡང་བྱིན་རླབས་སྔར་དུས་གཅིག་ལ་བྱས་
ཏེ། སྐབས་འདིར་བྱིན་རླབས་བྱ་མི་དགོས། དེ་ནས་དཔལ་མགོན་པོ་ནག་པོ་ལ་
སོགས་པ་ཆོས་སྐྱོང་ཁྱད་པར་བ་ལ་གཏོར་མ་བཏང་ན་ཡང་འཇིག་རྟེན་པའི་གཏོར་
མ་འདི་ཉིད་ཀྱི་ཕུད་ལ་གཏོར་མ་བཏང་ལ།
འཇིག་རྟེན་པ་སྤྱི་སྤྱན་དྲང་བར་
བྱའོ། །དེ་ལ་འཇིག་རྟེན་པའི་མགྲོན་སྤྱན་དྲང་བ་ནི། ལུས་ཀྱི་འབར་བའི་ཕྱག་རྒྱ་
ལ་སོགས་པ་སྔ་མ་བཞིན་དུ་བཅིངས་ལ། ངག་ཏུ་ཨོཾ་བཛྲ་ཨཱ་རལླི་ཧོ། ཛཿཧཱུྃ་བཾ་
ཧོཿ བཛྲ་ཌཱ་ཀི་ནྱཿས་མ་ཡ་སྟཱཾ་དྲྀ་ཤྱ་ཧོཿ ཞེས་བརྗོད་ཅིང་སྙིང་གའི་ས་བོན་གྱི་འོད་
ཀྱིས་འཛམ་བུའི་གླིང་ན་གདོད་ནས་གྲུབ་པའི་དུར་ཁྲོད་བརྒྱད་གནས་པ་སྤྱན་དྲངས་
ལ། བདག་གིས་བསྐྱེད་པའི་དུར་ཁྲོད་བརྒྱད་ལ་གཉིས་སུ་མེད་པར་བསྟིམ་པར་
བྱའོ། །དེ་ནས་སྔ་མའི་ཏིང་ངེ་འཛིན་ལྟ་བུ་དང་ལྡན་པས་དབུལ་བར་བྱ་ཞིང་རྡོ་རྗེ་
ཐལ་མོ་ཁ་གྱེན་དུ་ཕྱེ་ལ། ཨོཾ་ཁ་ཁ། ཁཱ་ཧི་ཁཱ་ཧི། སརྦ་ཡཀྵ། རཱཀྵ་ས། བྷུ་ཏ། པྲེ་
ཏ། པི་ཤཱ་ཙ། ཨུརྫྙྰ་ད། ཨ་པ་སྨུ་ར། ཌཱ་ཀ་ཌཱ་ཀི་ནྱཱ་ད་ཡཿ ཨི་མཾ་བ་ལིཾ་གྲི་
ཧྣནྟུ། ས་མ་ཡ་རཀྵནྟུ། མ་མ་སརྦ་སིདྡྷི་མྨེ་པྲ་ཡཙྪནྟུ། ཡ་ཨཻ་བཾ། ཡ་ཐེཥྚཱ། བཱུཉྫ་
-66

བདེ་མཆོག་ལཱུ་ཧི་པའི་ལུགས་ཀྱི་མངོན་པར་རྟོགས་པ་བསྒོམ་པའི་རིམ་པ།
ཐ། ཛི་གྷ་ཐ། པི་ཝ་ཐ། མཱ་ཏི་ཀྲ་མ་ཐ། མ་མ་སརྦ་ཀཱརྟ་ཡ། སཏྤུ་ཁཾ་བི་ཤུདྡྷ་ས་
ཧཱ་ཡི་ཀ་བྷ་ཝནྟུ་ཧཱུྃ་ཧཱུྃ་ཕཊ་སྭཱ་ཧཱ། ཞེས་ལན་གསུམ་བརྗོད་པས་དུར་ཁྲོད་ཀྱི་བདག་
པོ་རྣམས་མཉེས་པར་བསམ་པར་བྱའོ། །དེ་ནས་དྲིལ་བུ་བཀྲོལ་ཞིང་རྡོ་རྗེ་གསོར་
བས་དུར་ཁྲོད་ཀྱི་བདག་པོ་རྣམས་ལ་ཕྲིན་ལས་བཅོལ་བར་བྱ་སྟེ། ལྷ་ཡི་ཚོགས་རྣམས་
མ་ལུས་དང་། །ཀླུ་ཡི་ཚོགས་རྣམས་མ་ལུས་དང༌་། །གནོད་སྦྱིན་ཚོགས་རྣམས་མ་
ལུས་དང༌་། །སྲིན་པོའི་ཚོགས་རྣམས་མ་ལུས་དང༌། །འབྱུང་པོའི་ཚོགས་རྣམས་མ་
ལུས་དང་། །ཡི་དྭགས་ཚོགས་རྣམས་མ་ལུས་དང༌། །ཤ་ཟའི་ཚོགས་རྣམས་མ་ལུས་
དང༌་། །སྨྱོ་བྱེད་ཚོགས་རྣམས་མ་ལུས་དང༌། །བརྗེད་བྱེད་ཚོགས་རྣམས་མ་ལུས་
དང༌། །མཁའ་འགྲོའི་ཚོགས་རྣམས་མ་ལུས་དང༌། །མ་མོའི་ཚོགས་རྣམས་མ་ལུས་
དང༌། །མ་ལུས་པ་ནི་ཐམས་ཅད་དག །འདིར་གཤེགས་བདག་ལ་དགོངས་སུ་
གསོལ། །བསྟན་པ་བསྲུང་དང་འགྲོ་བའི་དོན་མཛད་ཕྱིར། །ཐུགས་དམ་བཅས་ཤིང་
ཞལ་གྱིས་བཞེས་པ་རྣམས། །དཔལ་ཆེན་བཀའ་སྡོད་ཡིད་ལྟར་མགྱོགས་པ་
ཡིས། །འཇིགས་པའི་གཟུགས་ཅན་དྲག་གཏུམ་མི་བཟད་པ། །གདུག་པ་འདུལ་
མཛད་ནག་པོའི་ཕྱོགས་རྣམས་འཇོམས། །རྣལ་འབྱོར་ལས་ལ་འབྲས་བུ་སྟེར་མཛད་
ཅིང༌། །མཐུ་སྟོབས་བྱིན་རླབས་བསམ་གྱིས་མི་ཁྱབ་པའི། །གནོད་སྦྱིན་ཚོགས་སོགས་
བརྒྱད་ལ་ཕྱག་འཚལ་བསྟོད། །སྡེ་བརྒྱད་བཙུན་མོ་སྲས་དང་གཡོག་བཅས་(༣༧)
པས། །དངོས་གྲུབ་ཀུན་གྱི་བཀའ་དྲིན་བདག་ལ་སྩོལ། །རྣལ་འབྱོར་འདི་ཞེས་བྱ་
བ་འཁོར་བཅས་ལ། །ནད་མེད་ཚེ་རིང་དབང་ཕྱུག་དང་། །དཔལ་དང་གྲགས་དང་
སྐལ་བར་བཟང༌་། །ལོངས་སྤྱོད་རྒྱ་ཆེན་ཀུན་ཐོབ་ཅིང༌། །ཞི་དང་རྒྱས་ལ་སོགས་པ་
ཡི། །ལས་ཀྱི་དངོས་གྲུབ་བདག་ལ་སྩོལ། །སྲུང་མས་རྟག་ཏུ་གྲོགས་མཛོད
ཅིག །དུས་མིན་འཆི་དང་ནད་རྣམས་དང་། །གདོན་དང་བགེགས་རྣམས་ཞི་བ་
-67-

ས་སྐྱ་བཀའ་འབུམ། ༼ཕ༽ རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གསུམ་པ།
དང་། །རྨི་ལམ་ངན་དང་མཚན་མ་ངན། །བྱ་བྱེད་ངན་པ་མེད་པར་མཛོད། །
འཇིག་རྟེན་བདེ་ཞིང་ལོ་ལེགས་དང༌། །འབྲུ་རྣམས་རྒྱས་ཤིང་ཆོས་འཕེལ་
ཞིང༌། །བདེ་ལེགས་ཐམས་ཅད་འགྲུབ་པ་དང༌། །ཡིད་ལ་འདོད་པ་ཀུན་འགྲུབ་
ཤོག །ཅེས་བརྗོད་པར་བྱའོ། །དེ་ནས་ཡི་གེ་བརྒྱ་པས་བཟོད་པར་བསོལ་ཏེ། འཇིག་
རྟེན་དང་འཇིག་རྟེན་ལས་འདས་པའི་མགྲོན་རྣམས་རང་བཞིན་གྱིས་གནས་སུ་
གཤེགས་སུ་གསོལ། མདུན་དུ་སྤྲུལ་པ་རྣམས་བདག་གི་ལུས་ལ་བསྡུ་བར་
བྱའོ། །གཅེར་བུར་གྱུར་པས་གཏོར་མ་ནི་ལྷོའི་ཕྱོགས་སུ་གཏང་བར་བྱའོ། །ཡང་ན་
གཏོར་མ་ཕྱི་རོལ་དུ་བཏང་བའི་ཚེ་གོང་གི་ཕྲིན་ལས་བཅོལ་བའི་ཚིགས་སུ་བཅད་པ་
རྣམས་བརྗོད་ལ་ལོག་ནས་བཟོད་པར་གསོལ་ནས་གཤེགས་སུ་གསོལ་བ་དང་། སྤྲུལ་
པ་བདག་གི་ལུས་ལ་བསྡུ་བར་བྱ་སྟེ། དེ་ལྟར་ནའང་འགལ་བ་མེད་དོ། །དེ་ལྟར་
གཏོར་མ་བཏང་བ་རྫོགས་ནས་སྟན་ལ་འདུག་སྟེ་དག་པ་རྗེས་སུ་དྲན་པར་བྱ། དེ་
ནས་དཔའ་བོའི་གོ་ཆ་དང་། དཔའ་མོའི་གོ་ཆ་དང༌་། གོ་ཆ་ཆེན་པོ་དང་། ཞལ་
བཞི་པའི་ཚོམ་ངམ་སྔགས་ཀྱིས་སྲུང་ལ་སྤྱོད་ལམ་གྱི་རྣལ་འབྱོར་དྲན་པ་ཙམ་
བྱ། སྐབས་དེར་ཁ་ཟས་དང་འབྲེལ་ན་ཁ་ཟས་ཀྱི་རྣལ་འབྱོར་བྱའོ། །དེ་ནས་རྫོགས་
པའི་རིམ་པ་རྡོ་རྗེ་སེམས་དཔའ་བསྡུ་བའི་ངང་ལ་ཉལ་བའི་རྣལ་འབྱོར་དང་ཐུན་མོང་
དུ་བྱས་ཏེ་གཉིད་ལོག་ལ་ནང་པར་ལྡང་བའི་རྣལ་འབྱོར་གྱིས་ལངས་ཏེ། ཆོ་ག་ཐམས་
ཅད་སྔ་མ་བཞིན་དུ་རྗེས་སུ་སྤྱད་པར་བྱའོ། །རྣལ་འབྱོར་བཞི་ཡན་ལག་དང་བཅས་
པའི་མངོན་པར་རྟོགས་པ་བསྟན་ཟིན་ཏོ།།
།།
དེ་ལ་སློབ་དཔོན་ལཱུ་ཧི་པའི་དགོངས་པ་ཇོ་བོ་ནཱ་རོ་ཏ་པས་བསྐངས་
པས། མངོན་པར་རྟོགས་པ་འདི་སྐུ་གསུམ་ལམ་དུ་བྱེད་པའི་སྒྲུབ་ཐབས་ཡིན་
ཏེ། དེའང་བློའི་སྤྱོད་ཡུལ་རྫོགས་པ་གཅིག་ལ་སྐུ་གསུམ་དུ་གཞག་པ་དང༌། དཀྱིལ་
68-

བདེ་མཆོག་ལཱུ་ཧི་པའི་ལུགས་ཀྱི་མངོན་པར་རྟོགས་པ་བསྒོམ་པའི་རིམ་པ།
མངོན་པར་
འཁོར་གྱི་འཁོར་ལོ་རྫོགས་པ་གཅིག་ལ་སྐུ་གསུམ་དུ་གཞག་པ་དང་།
རྟོགས་པ་རྫོགས་པ་གཅིག་ལ་སྐུ་གསུམ་དུ་གཞག་པའོ། །དང་པོ་ནི། བདག་གི་བློ་
སྣང་གི་དཀྱིལ་འཁོར་ནི་ཞིང་སྐྱེས་ཀྱིས་སྤྲུལ། ཞིང་སྐྱེས་ཉིད་ཀྱང་ལྷན་སྐྱེས་ཀྱིས་སྤྲུལ་
པའི་ཕྱིར་དེ་གཉིས་ཀའང་སྤྲུལ་པའི་སྐུ་ཡིན་ནོ། །ལྷན་སྐྱེས་ནི་གནས་འཕོ་བ་མེད་
པའི་ཚུལ་གྱིས་ཟག་པ་མེད་པའི་བདེ་བ་དང་། ཆོས་ལ་ལོངས་སྤྱོད་པའི་ཕྱིར་ལོངས་
སྤྱོད་རྫོགས་པའི་སྐུའོ། །ཆོས་ཀྱི་སྐུ་ནི་ཆོས་ཀྱི་སྐུ་ཉིད་དོ། །གཉིས་པ་དཀྱིལ་འཁོར་
བདེ་བ་ཆེན་པོའི་འཁོར་ལོ་
གྱི་འཁོར་ལོ་རྫོགས་པ་གཅིག་ལ་སྐུ་གསུམ་དུ་འཇོག་ན།
ནི་ཆོས་ཀྱི་སྐུ། འཁོར་ལོ་གསུམ་ནི་ལོངས་སྐུ། སྒོ་མཚམས་མ་བརྒྱད་ནི་སྤྲུལ་པའི་
སྐུའོ། །མངོན་པར་རྟོགས་པ་རྫོགས་པ་གཅིག་ལ་སྐུ་གསུམ་དུ་འཇོག་ན། ཕྱིའི་དཀྱིལ་
འཁོར་དག་པ་དང་བཅས་པ་སྤྲུལ་པའི་སྐུ་ལམ་དུ་བྱེད་པའི་སྒྲུབ་ཐབས། ལུས་ཀྱི་
དཀྱིལ་འཁོར་སྔགས་ཀྱིས་བྱིན་གྱིས་བརླབ་པ་དང་བཅས་པ་ལོངས་སྤྱོད་རྫོགས་པའི་
སྐུ་ལམ་དུ་བྱེད་པའི་སྒྲུབ་ཐབས། རྫོགས་པའི་རིམ་པ་སྤྱོད་པ་དང་བཅས་པ་ཆོས་ཀྱི་
སྐུ་ལམ་དུ་བྱེད་པའི་སྒྲུབ་ཐབས་སོ། །དེ་ལ་འབྲིང་བསྡུས་ཀྱི་དབང་དུ་བྱས་ན་ཕྱིའི་
དཀྱིལ་འཁོར་མེད་པས་ལུས་ལ་ལྷ་རྣམས་རྫོགས་པར་བསྐྱེད་པ་ཙམ་(༣༨)ནི་སྤྲུལ་པའི་
སྐུ་ཡིན་ལ། བསྐྱེད་པ་གསལ་བཏབ་པ་དང་ཐིམ་པའི་ཚུལ་གྱིས་ལོངས་སྤྱོད་པ་ནི་
ལོངས་སྤྱོད་རྫོགས་པའི་སྐུ་ཡིནན་ལ། རྫོགས་པའི་རིམ་པ་སྤྱོད་པ་དང་བཅས་པ་ནི་
ཆོས་ཀྱི་སྐུ་ལམ་དུ་བྱེད་པའི་སྒྲུབ་ཐབས་ཡིན་ནོ། །དེ་ལ་སྔོན་དུ་འགྲོ་བ་ཚོགས་གཉིས་
བསགས་པ་ནི། གཙོ་བོར་ཕྱིའི་དཀྱིལ་འཁོར་རྫོགས་པར་བྱེད་པའི་ཡན་ལག་ཡིན་
ལ། ཡེ་ཤེས་ཀྱི་འཁོར་ལོ་དགུག་གཞུག་བྱ་བ་ནི་གཉིས་ཀ་རྫོགས་པར་བྱེད་པའི་ཡན་
ལག་ཡིན་ཞིང༌། གོ་ཆ་བཅིང་བ་ནི་གཉིས་ཀ་ལ་བྱེད་ནའང༌། གཙོ་བོར་ལུས་ཀྱི་
དཀྱིལ་འཁོར་རྫོགས་པར་བྱེད་པའི་ཡན་ལག་ཡིན་ལ། དབང་བསྐུར་ཞིང་རིགས་ཀྱི་
69

ས་སྐྱ་བཀའ་འབུམ། ༼པ༽ རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གསུམ་པ།
བདག་པོའི་རྒྱས་གདབ་པའི་བར་ནི་གཉིས་ཀ་ལ་འཇུག་ནའང་གཙོ་བོར་ཕྱིའི་དཀྱིལ་
འཁོར་རྫོགས་པར་བྱེད་པའི་ཡན་ལག་ཡིན་ནོ། །ཡན་ལག་དེ་དག་ཀྱང་མངོན་པར་
རྟོགས་པ་བསྡུས་པ་ལ་ནི་གང་ཡང་མི་དགོས་སོ། །མངོན་པར་རྟོགས་པ་རྒྱས་འབྲིང་
གཉིས་ཀ་ལ་དགོས་ཤིང༌། ཕྱི་དང་ལུས་གཉིས་ཀ་ལ་རྫོགས་པར་བྱེད་པའི་ཡན་ལག་
ཐུན་མོང་བ་ནི། བྱང་ཆུབ་ཀྱི་ཕྱོགས་ཀྱི་དག་པ་དྲན་པ་དང༌། བདག་ཉིད་སངས་
རྒྱས་སུ་བསྐྱེད་པ་ལ་མཆོད་པ་དང་། བཟླས་པ་དང་། དག་པ་རྗེས་སུ་དྲན་པ་
དང༌་། སྤྱོད་ལམ་གྱི་རྣལ་འབྱོར་དང་། ཁ་ཟས་ཀྱི་རྣལ་འབྱོར་དང་། གཏོར་མའི་
རྣལ་འབྱོར་རྣམས་ཡིན་ནོ། །རྫོགས་པའི་རིམ་པ་སྤྱོད་པ་དང་བཅས་པ་ལ་ནི་དེ་དག་
ཉིད་ལས་ཡན་ལག་གཞན་མེད་དོ། ། དེ་ལ་རྫོགས་པའི་རིམ་པའི་རབ་ཏུ་དབྱེ་བ་ནི་
གོང་དུ་བསྟན་ཟིན་ལ། སྤྱོད་པའི་རིམ་པ་ཅུང་ཟད་ཅིག་བརྗོད་ན། རང་དོན་གྱི་སྤྱོད་
པ་དང་། གཞན་དོན་གྱི་སྤྱོད་པ་ཞེས་བྱ་བ་གཉིས་ཡིན་ནོ། །རང་དོན་གྱི་སྤྱོད་པ་ལ་
གསུམ། བསྐྱེད་རིམ་བརྟན་པར་བྱེད་པ་སྤྲོས་བཅས་ཀྱི་སྤྱོད་པ་དང་། རྫོགས་རིམ་
བརྟན་པར་བྱེད་པ་སྤྲོས་མེད་ཀྱི་སྤྱོད་པ་དང་། གཉིས་ཀ་བརྟན་པར་བྱེད་པ་ཤིན་ཏུ་
སྤྲོས་མེད་ཀྱི་སྤྱོད་པའོ། །དང་པོ་ནི་འབྱོར་པ་དང་བཅས་པས་ཀུན་ཏུ་སྤྱོད་ན་བསྐྱེད་
པའི་རིམ་པ་ཅུང་ཟད་བརྟན་པ་དེས་ཚོགས་ཀྱི་ཁང་པ་སུམ་རིམ་བརྩིགས་ལ། ནང་
མའི་ནང་དུ་ལྷ་དྲུག་ཅུ་རྩ་གཉིས་ཀྱི་ཆ་ལུགས་དང༌། ང་རྒྱལ་འཛིན་པའི་དཔའ་བོ་
དང་དཔའ་མོ་དྲུག་ཅུ་རྩ་གཉིས་ཀྱི་དཀྱིལ་འཁོར་གྱི་རིམ་པའི་རྣམ་པ་ལྟ་བུའི་ཚུལ་དུ་
བཀོད་ལ་ཐམས་ཅད་ཀྱིས་ཀྱང་མངོན་པར་རྟོགས་པ་ཚུལ་གཅིག་ཏུ་བསྒོམ། རིམ་
པ་གཉིས་པ་ལ་རོ་རྡོ་རྗེའི་ང་རྒྱལ་འཛིན་པ་གྲངས་ཅི་རིགས་པ་བཀོད་ལ་ཐམས་ཅད་
ཀྱིས་ཚོགས་ཀྱི་འཁོར་ལོའི་ཁ་ཟས་ཀྱི་གཡོས་བྱས་ཤིང༌། ཐུན་མཚམས་རྣམས་སུ་ཕྱི་
དང་ནང་ན་གནས་པ་རྣམས་ལ་ཚོགས་ཀྱི་འཁོར་ལོའི་སྟོན་མོ་དྲང་བར་བྱའོ། །རིམ་
-70-

བདེ་མཆོག་ལཱུ་ཧི་པའི་ལུགས་ཀྱི་མངོན་པར་རྟོགས་པ་བསྒོམ་པའི་རིམ་པ།
པ་ཐ་མར་གླུ་ལེན་པ་དང་གར་བྱེད་པ་ལ་སོགས་པའི་རྣལ་འབྱོར་མ་བཅུ་དྲུག་རིག
མ་བཅུ་དྲུག་གི་ང་རྒྱལ་འཛིན་ཅིང་དཀྱིལ་འཁོར་མཆོད་པའི་བསམ་པ་དང་ལྡན་པ་
དགོད་དོ། །དེ་ལྟ་བུའི་ཚུལ་གྱིས་ཐུན་བཞིའམ་དྲུག་ཏུ་ཚོགས་ཀྱི་འཁོར་ལོ་བྱ་ཞིང་
ལོའམ་ཟླ་བ་དུ་མར་བསྒྲུབས་ནས་བསྐྱེད་པའི་རིམ་པའི་དམིགས་པ་ཤིན་ཏུ་བརྟན་
པར་བྱེད་པ་ཡིན་ནོ། །ཡོ་བྱད་དང་འབྱོར་པ་དེ་ཙམ་མེད་པས་རང་ཉིད་ཧེ་རུ་
ཀའི་ང་རྒྱལ་དང་ལྡན་པས་རྒྱན་དྲུག་བགོས་ལ་ཌ་མ་རུ་དང་ཁ་ཧཱུཾ་ག་དང་ཐོད་པ་
འཛིན་པས་ཐུན་དྲུག་གམ་གསུམ་དུ་བསྐྱེད་རིམ་བརྟན་པར་བྱ་ཞིང་བསྒོམ་པ་ཡིན་
ནོ། །རྫོགས་རིམ་བརྟན་པར་བྱེད་པ་སྤྲོས་མེད་ཀྱི་སྤྱོད་པ་ནི། མཉམ་གཞག་གི་དུས་
སུ་འཇིག་རྟེན་གྱི་ཆོས་བརྒྱད་མགོ་སྙོམས་པ་སྙམ་བྱེད་ན། དེ་བརྟན་ནམ་མི་བརྟན་
བརྟག་པའི་དོན་དུ་མཚན་མོ་ལམ་གྱི་བཞི་མདོ་ལ་སོགས་པར་ཕྱིན་ཏེ། ཡུལ་རྣམས་
ཉེ་བར་ལོངས་སྤྱད་ནས་རྣམ་པར་རྟོག་པ་སྐྱེའམ་མི་སྐྱེ་རྟོག་ཅིང་བརྟན་པར་བྱེད་པ་
ཡིན་ནོ། །ཉིན་མོའི་དུས་སུ་ནི་བྲམ་ཟེ་ལ་སོགས་པ་རང་གི་རིགས་དང་མཐུན་པའི་
སྤྱོད་པས་གནས་པར་བྱེད་པ་ཡིན་ནོ། །(༣༩)གཉིས་ཀ་བརྟན་པར་བྱེད་པ་ཤིན་ཏུ་
སྤྲོས་མེད་ཀྱི་སྤྱོད་པ་ནི། སྤྲོས་མེད་ཀྱི་སྤྱོད་པས་ཐ་མལ་གྱི་རྣམ་རྟོག་མི་སྐྱེ་བར་ངེས་
པར་བརྟན་པ་དང་། རང་གི་ཡུལ་འཁོར་ཡོངས་སུ་སྤངས་ཏེ་རང་གི་རིགས་དང་
རུས་དང་ཆོ་འབྲང་ལ་སོགས་པ་ཐམས་ཅད་གསང་ནས་སྨྱོན་པར་བརྫུས་ཏེ། སྨྱོན་
པའི་སྦྱོར་བས་རང་གི་རྟོགས་པའི་ཡེ་ཤེས་ཀུན་ཏུ་སྐྱོང་ཞིང་བརྟན་པར་བྱེད་པ་ཡིན་
ནོ། །གཞན་གྱི་དོན་གྱི་སྤྱོད་པ་ནི་ཤིན་ཏུ་སྤྲོས་མེད་ཀྱི་སྤྱོད་པས་ཡེ་ཤེས་ཤིན་ཏུ་བརྟན་
ནས་ནུས་པ་ཆེན་པོ་སྐྱེས་པ་དེའི་ཚེཚེ། སེམས་ཅན་ཐམས་ཅད་རྗེས་སུ་གཟུང་བའི་སྤྱོད་
པས་རྣལ་འབྱོར་པར་ཁས་བླངས་ནས། སློབ་དཔོན་བིརླ་པའམ། སློབ་དཔོན་ལཱུ་
ཧི་པ་བཞིན་དུ་གཞན་དོན་གྱི་སྤྱོད་པ་བྱེད་པ་ཡིན་ནོ། །རྫོགས་པའི་རིམ་པ་སྤྱོད་པ་
-71

ས་སྐྱ་བཀའ་འབུམ། ༼ཕ》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གསུམ་པ།
དང་བཅས་པ་བསྟན་ཟིན་ཏོ།། ༎
དེ་ལྟར་ཉམས་སུ་བླངས་པ་ལས། འབྲས་བུ་ནི་རྣམ་པ་གསུམ་སྟེ། ཞི་སོགས་
བྱ་བ་དམན་པའི་དངོས་གྲུབ་དང་། འབྲིང་གྲུབ་པ་ཆེན་པོ་བརྒྱད་དང་། མཁའ་
སྤྱོད་ཀྱི་དངོས་གྲུབ་དང༌། རབ་ཕྱག་རྒྱ་ཆེན་པོ་མཆོག་གི་དངོས་གྲུབ་སྐུ་གསུམ་གྱི་
རང་བཞིན་སངས་རྒྱས་ཀྱི་ས་རྡོ་རྗེ་འཛིན་པ་ཉིད་འགྲུབ་པ་ཡིན་ནོ། །དང་པོའི་ལས་
ཅན་རྗེས་སུ་གཟུང་བ་དང༌། །མང་དུ་གསོལ་བ་འདེབས་པའི་ངོར་བྱས་ནས། །དགེ་
བསྙེན་གྲགས་པ་རྒྱལ་མཚན་བདག་གིས་ནི། །སྡེབ་སྦྱོར་སྤངས་ཏེ་ཤིན་ཏུ་ཞིབ་པར་
བགྱིས། །དེ་ལས་བྱུང་བའི་དགེ་བ་དྲི་མེད་དེས། །ནམ་མཁའི་མཐས་གཏུགས་གྱུར་
པའི་སེམས་ཅན་རྣམས། །རིམ་གཉིས་ཟབ་མོའི་ལམ་འདིར་ཞུགས་གྱུར་ནས། །རྡོ་
རྗེ་འཆང་དབང་མྱུར་དུ་འགྲུབ་པར་ཤོག །མངོན་པར་རྟོགས་པ་ལཱུ་ཧི་པའི་བསྒོམ་
པའི་རིམ་པ་གསལ་བར་བྱེད་པ་ཞིབ་ཏུ་ཕྱེ་བ་ཞེས་བྱ་བ། ཤཱཀྱའི་དགེ་བསྙེན་གྲགས་
པ་རྒྱལ་མཚན་གྱིས་ཉེ་བར་སྦྱར་བ